钦定古今图书集成/明伦汇编/闺媛典/第101卷 > 皇清七 > 张维祯妻高氏
## 钦定古今图书集成/明伦汇编/闺媛典/第101卷 > 皇清七 > 张维祯妻高氏

按《江阴县志》：“高氏，司训拱极女，张维祯妻。年二十六而寡，恸哭失明，事翁姑至孝。乙酉之变时，苦节已四十年，无资远避。城破日，偕子诸生迈及其孙赴文庙泮池中死。维祯弟诸生维祐，有文行，死围中。妻王氏昼夜悲啼，至双瞽后，年七十终。” 事略同高氏。